Vzdelávacie a doškoľovacie zariadenie
VS – FINANCIE
Tatranská Lomnica 128
059 60 Vysoké Tatry

Správa o hodnotení plnenia úloh za rok 2007 v zmysle „Kontraktu na rok 2007“, 
uzatvoreného medzi  Ministerstvom financií SR  a Vzdelávacím a doškoľovacím zariadením VS – Financie Tatranská Lomnica na rok 2007

V zmysle Kontraktu na rok 2007 (ďalej len „Kontrakt“), uzatvoreného dňa 20. novembra 2006 medzi Ministerstvom financií Slovenskej republiky a Vzdelávacím a doškoľovacím zariadením VS – Financie Tatranská Lomnica, počas doby  trvania Kontraktu, t. j. od 1. 1. 2007 do 31. 12. 2007, bolo jeho predmetom:

a)	zabezpečenie materiálno – technického zázemia vzdelávania, odbornej a jazykovej prípravy zamestnancov rezortu MF SR, 
b)	zabezpečenie oddychu a relaxácie zamestnancov rezortu MF SR.

V nadväznosti na bod 2)  čl. III. tohto Kontraktu, malo VDZ VS – Financie Tatranská Lomnica zrealizovať v roku 2007 materiálno – technické zabezpečenie vzdelávacích aktivít rezortu MF SR v rozsahu 11 000 lôžkodní a rekreačných aktivít rezortu MF SR v rozsahu 9 600 lôžkodní. 

V zmysle čl.  IV. – Spôsob financovania, bola činnosť Vzdelávacieho a doškoľovacieho zariadenia VS – Financie financovaná zo štátneho rozpočtu v rámci rozpočtovej kapitoly Ministerstva financií Slovenskej republiky.

Na zabezpečenie predmetu Kontraktu, v zmysle bodu 2) čl. IV., bol schválený celkový rozpočet výdavkov vo výške 32 070 tis. Sk, z toho 19 500 tis. Sk na kapitálové výdavky a 12 570 tis. Sk na bežné výdavky. V podrobnejšej špecifikácii výdavkov, tvoriacej prílohu č. 1 k tomuto Kontraktu, bol na rok 2007 pre našu organizáciu stanovený záväzný ukazovateľ príjmov vo výške 3 500 tis. Sk. Počet zamestnancov organizácie bol stanovený na 25 osôb. 

Výška rozpočtu na finančné krytie úloh, vyplývajúcich z plnenia predmetu Kontraktu, v zmysle bodu 3), čl. IV., bola v priebehu roka 2007 upravovaná, v súlade s vykonanými rozpočtovými opatreniami voči VDZ VS – Financie. 

Dodatkom č. 1 ku Kontraktu na rok 2007, zo dňa 9. júla 2007, bol zmenený článok IV. Spôsob financovania, bod 2). Na zabezpečenie predmetu Kontraktu v zmysle čl. III., bod 2) boli stanovené rozpočtové prostriedky vo výške 32 563 tis. Sk, z toho 15 500 tis. Sk na kapitálové výdavky a 17 063 tis. Sk na bežné výdavky. Počet zamestnancov organizácie sa zvýšil na 26 osôb.

Dodatkom č. 2 ku Kontraktu na rok 2007, zo dňa 18. decembra 2007, bol zmenený článok IV. Spôsob financovania, bod 2). Na zabezpečenie predmetu Kontraktu v zmysle čl. III., bod 2) boli stanovené rozpočtové prostriedky vo výške 17 968 tis. Sk, z toho 0 tis. Sk na kapitálové výdavky a 17 968 tis. Sk na bežné výdavky. Dodatkom č. 2 ku Kontraktu na rok 2007 bol súčasne upravený bod 1) čl. III. Kontraktu. Predmet Kontraktu na rok 2007 bol rozšírený o zabezpečenie materiálno – technického zázemia akreditovanej vzdelávacej aktivity a iných odborných aktivít, organizovaných MF SR, pre zamestnancov verejnej správy. Súčasne bol zmenený bod 2) čl. III. Kontraktu. VDZ VS – Financie Tatranská Lomnica zrealizuje v roku 2007 materiálno – technické zabezpečenie vzdelávacích aktivít rezortu MF SR v rozsahu 10 000 lôžkodní a rekreačných aktivít rezortu MF SR v rozsahu 8 000 lôžkodní. Počet zamestnancov organizácie ostal nezmenený. 

V zmysle čl. III. Kontraktu, bolo jeho predmetom zabezpečenie materiálno – technického zázemia   vzdelávacích a odborných aktivít pracovníkom rezortu MF SR a zamestnancom verejnej správy, pri vzdelávacích a odborných aktivitách, organizovaných Ministerstvom financií Slovenskej republiky a taktiež zabezpečenie oddychu a relaxácie zamestnancom rezortu Ministerstva financií Slovenskej republiky a ich rodinným príslušníkom, vytvorením ubytovacieho a stravovacieho zázemia spolu s možnosťou využívania iných doplnkových služieb.

Za hodnotiace obdobie, t. j. rok 2007, VDZ VS – Financie zrealizovalo materiálno – technické zabezpečenie vzdelávacích a rekreačných aktivít rezortu v rozsahu 18 536 lôžkodní. V porovnaní s bodom 2) článku III. Kontraktu, ktorý stanovil celkové zabezpečenie v rozsahu 18 000 lôžkodní za rok 2007, to predstavovalo plnenie 102,98 %.

O štruktúre materiálno – technického zabezpečenia plnenia predmetu Kontraktu, s ohľadom na realizáciu vzdelávacích aktivít rezortu MF SR a rekreačných aktivít rezortu MF SR hovorí tabuľka č. 1. 

      Tabuľka č. 1						lôžkodní

Plnenie predmetu Kontraktu 
v lôžkodňoch a percentách za rok 2007
	
	Kontrakt	Skutočnosť	% plnenia	
Vzdelávacie aktivity	10 000	4 146	41,16	
Rekreačné aktivity	8 000	14 390	179,88	
Celkom	18 000	18 536	102,98	

V roku 2007 bolo zrealizované materiálno – technické zabezpečenie vzdelávacích aktivít v rozsahu 4 146 lôžkodní. Rekreačné aktivity boli zrealizované v počte 14 390 lôžkodní. Celkový počet zrealizovaných lôžkodní 18 536 predstavoval 102,98 % - né plnenie Kontraktu.

Vzhľadom na skutočnosť, že kontrakty, ktoré boli uzatvárané medzi MF SR a VDZ VS – Financie Tatranská Lomnica v predchádzajúcich rokoch, ako hodnotiaci ukazovateľ uvádzali „počet osobodní“ a Kontrakt na rok 2007 ako hodnotiaci ukazovateľ uvádza „počet lôžkodní“, nedá sa percentuálne porovnať plnenie Kontraktu za sledované obdobie s rovnakým obdobím roku 2006.

V porovnaní s rovnakým obdobím roku 2006 zariadenie zaznamenalo nárast návštevníkov v oblasti rekreácií o + 388 osôb, v oblasti školení nastal pokles o – 108 osôb. (Viď. tabuľka č. 2). Celkovo v roku 2007 oproti roku 2006 zaznamenala organizácia nárast návštevníkov o + 280 osôb. 

    Tabuľka č. 2						                  počet návštevníkov

Počet návštevníkov za rok 2007 v porovnaní s rokom 2006
	
	Rok 2006	Rok 2007	Rozdiel	
Vzdelávacie aktivity	2 250	2 142	- 108	
Rekreačné aktivity	3 585	3 973	+ 388	
Celkom	5 835	6 115	+ 280	
Vzdelávacie a doškoľovacie zariadenie VS – Financie má lôžkovú kapacitu 113 pevných lôžok, 10 prísteliek a 4 detské postieľky.

O využiteľnosti zariadenia v sledovanom období v lôžkodňoch, v členení po jednotlivých mesiacoch,  a percente využiteľnosti lôžkovej kapacity, hovorí tabuľka  č. 3.

 Tabuľka č. 3									

Využiteľnosť VDZ VS – Financie v lôžkodňoch a % využiteľnosti lôžkovej kapacity 
v roku 2007
	
Mesiac		I.	II.	III.	IV.	V.	VI.	
Počet lôžkodní	VZDA *	295	   149	417	 281	741	102	
	REKR **	745	1 501	1 280	 913	 752	422	
	SPOLU	1 040	1 650	1 697	1 194	1 493	524	
% využiteľnosti ***	VZDA	8,42	4,70	11,90	 8,29	21,15	3,01	
	REKR	21,27	47,44	36,54	26,93	21,47	12,45	
	SPOLU	29,69	52,14	48,44	35,22	42,62	15,46	

Využiteľnosť VDZ VS – Financie v lôžkodňoch a % využiteľnosti lôžkovej kapacity 
v roku 2007
	
Mesiac		VII.	VIII.	IX.	X.	XI.	XII.	
Počet lôžkodní	VZDA *	1	-	462	920	503	275	
	REKR **	2 837	2 814	1 207	621	653	645	
	SPOLU	2 838	2 814	1 669	1 541	1 156	920	
% využiteľnosti ***	VZDA	0,03	-	13,63	26,26	14,84	7,85	
	REKR	80,99	80,33	35,60	17,73	19,26	18,41	
	SPOLU	81,02	80,33	49,23	43,99	34,10	26,26	

* 	VZDA – vzdelávacie akcie
** 	REKR – rekreácie
*** 	% využiteľnosti (pomer lôžkodní k násobku počtu lôžok a dní v danom mesiaci)

 	Vzhľadom na skutočnosť, že zariadenie je plne celoročne využívané, v súlade so zákonom NR SR č. 311/2001 Z. z. Zákonníkom práce, § 111, po dohode so zástupcom zamestnancov a na základe príkazu riaditeľky organizácie, bol objekt v mesiaci júni od 11. – 24. 6. 2007 a v mesiaci decembri od 17. – 21. 12. 2007 uzavretý,  z dôvodu čerpania riadnych dovoleniek a zabezpečenia sanitárnych činností pred letnou a zimnou sezónou. Táto skutočnosť bola premietnutá do nízkeho percenta využiteľnosti zariadenia v týchto mesiacoch, ktoré činilo 15,46% v mesiaci júni a 26,26 % v mesiaci decembri 2007.

Služby v oblasti vzdelávania a starostlivosti o zamestnancov zabezpečuje organizácia v súlade so štatútom. 

Na základe rozhodnutia o vydaní potvrdenia o akreditácii č. 2150/30296/2005/485/1 Akreditačnej komisie Ministerstva školstva Slovenskej republiky pre ďalšie vzdelávanie, v súlade so zákonom č. 386/1997 Z. z. o ďalšom vzdelávaní a o zmene zákona Národnej rady Slovenskej republiky č. 387/1996 Z. z. o zamestnanosti v znení zákona č. 70/1997 Z. z. v znení zákona č. 567/2001 Z. z. zo dňa 20. decembra 2005, sa naša organizácia na obdobie piatich rokov stala vzdelávacou ustanovizňou pre uskutočňovanie vzdelávacej aktivity „Základný kurz pre vnútorných audítorov a finančných kontrolórov“. V prvom polroku 2007 prebehli dva kurzy, ďalšie dva boli  realizované v druhom polroku 2007.
Táto skutočnosť bola premietnutá aj do novo schváleného Štatútu organizácie, ktorý vstúpil do platnosti dňa 1. mája 2007.  V zmysle Článku 4 – Hlavné úlohy VDZ VS – Financie, VDZ VS – Financie plnilo v priebehu prvého polroka 2007 hlavné úlohy rozšírené o bod b). Hlavná činnosť organizácie za rozšírila o zabezpečenie materiálno – technického zázemia akreditovanej vzdelávacej aktivity a iných odborných aktivít, organizovaných Ministerstvom financií Slovenskej republiky, pre zamestnancov verejnej správy. Týmto rozšírila organizácia plnenie predmetu svojej činnosti aj na ostatných zamestnancov verejnej správy, ktorí sú účastníkmi tejto vzdelávacej aktivity. 

V ďalšom plnení predmetu činnosti v oblasti vzdelávania sú ťažiskom realizovaných lôžkodní vzdelávacie akcie MF SR, Daňového riaditeľstva SR, Správ finančných kontrol a v menšom rozsahu iných organizácií rezortu (Colného riaditeľstva SR, Agentúry pre riadenie dlhu a likvidity, DataCentra a Štátnej pokladnice). 

Zariadenie je v rámci rezortu využívané aj na iné pracovné účely, napríklad pracovné porady , školenia a rokovania.

Detailný prehľad využívania zariadenia zamestnancami MF SR, zamestnancami ním riadených organizácií a inými organizáciami verejnej správy, s ohľadom na vzdelávacie a rekreačné aktivity a prehľad o počte ubytovaných školencov a rekreantov, v porovnaní s predchádzajúcim obdobím, tvoria prílohy č. 1 – 3 tejto hodnotiacej správy.

V rámci  „Národných programov“, prijatých uznesením vlády SR, (Princíp štátnej rodinnej politiky, Národný program ochrany starších ľudí, Štátna politika zdravia) zabezpečuje Ministerstvo financií Slovenskej republiky v zariadení aj vhodné podmienky na regeneráciu pracovnej sily a zvyšovanie pohybovej aktivity svojich zamestnancov.

Z pohľadu sociálnej politiky využívajú zariadenie zamestnanci rezortu Ministerstva financií SR, spolu s rodinnými príslušníkmi, na rekreačné a rekondičné účely hlavne v období prázdnin, sviatkov (Vianoce, Silvester, Veľká noc) a predĺžených víkendov.

V rámci medzinárodnej dohody o výmenných recipročných pobytoch, uzatvorenej medzi MF SR a MF ĆR, v období tomu určenom, sa v zariadení rekreujú aj zamestnanci Ministerstva financií Českej republiky.

Výnimočne, v prípade voľných kapacít, objekt na využívajú aj iné organizácie verejnej správy (viď. príloha č. 1, 2).

Príjmy Vzdelávacieho a doškoľovacieho zariadenia VS – Financie Tatranská Lomnica, tvorené z platieb, súvisiacich s realizáciou materiálno – technického zabezpečenia vzdelávacích a rekreačných aktivít pracovníkov rezortu Ministerstva financií Slovenskej republiky a ostatných zamestnancov verejnej správy, boli stanovené v čl. IV. Kontraktu vo výške 3 500 tis. Sk. Tento záväzný ukazovateľ organizácia v roku 2007 naplnila vo výške 5 433 614,89 Sk, čo predstavovalo 155,25 % plnenie rozpočtovaných príjmov roku 2007, čím za sledované obdobie prekročila celoročné plnenie príjmov o sumu + 1 933 tis. Sk. 

Vo vzťahu k príjmom organizácie neboli prijaté počas roka 2007 žiadne rozpočtové opatrenia.

Podrobný prehľad plnenia rozpočtu je uvedený v prílohe č. 4 tejto hodnotiacej správy. 

Z tabuľkového prehľadu je zrejmé, že VDZ VS – Financie Tatranská Lomnica vo výdavkovej časti, čerpaním rozpočtu vo výške 17 952 738,–Sk, čo činí 99,92 % z upraveného rozpočtu 17 968 tis. Sk, neprekročilo žiaden záväzný ukazovateľ, čím naplnilo čl. V. Kontraktu – Práva a povinnosti účastníkov Kontraktu. Vo výdavkovej časti upraveného rozpočtu roku 2007 neboli na krytie kapitálových výdavkov schválené a ani čerpané žiadne finančné prostriedky. 

Nakoľko počas predchádzajúceho obdobia neboli organizáciou čerpané žiadne tuzemské úvery, pôžičky a ani návratné finančné výpomoci (organizácia teda nemala príjmy z týchto transakcií), neboli za týmto účelom  realizované ani výdavkové operácie. 

V zmysle čl. VII. – Zverejnenie Kontraktu a verejný odpočet, bodu 2) riaditeľka VDZ VS – Financie  Tatranská Lomnica zverejnila Výročnú správu o činnosti organizácie za rok 2006 na internetovej stránke organizácie www.vdz-financie.sk v termíne do 30. 4. 2007. 

Verejný odpočet sa uskutočnil dňa 21. mája 2007 v sídle organizácie. 

Prílohy č. 1 –  4

Tatranská Lomnica, 11. januára 2008

Spracovala:	Ing. Eleonóra Jochmanová
		ekonómka organizácie

Ing. Dagmar Tešliarová
                riaditeľka organizácie